CELEX: 32020D1709
Language: lv
Date: 2020-11-13 00:00:00
Title: Padomes Lēmums (ES) 2020/1709 (2020. gada 13. novembris), ar ko laikposmam no 2020. gada 21. septembra līdz 2025. gada 20. septembrim ieceļ divus Eiropas Ekonomikas un sociālo lietu komitejas locekļus

17.11.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 385/16
               
            
         PADOMES LĒMUMS (ES) 2020/1709
         (2020. gada 13. novembris),
         ar ko laikposmam no 2020. gada 21. septembra līdz 2025. gada 20. septembrim ieceļ divus Eiropas Ekonomikas un sociālo lietu komitejas locekļus
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 300. panta 2. punktu un 302. pantu,
         ņemot vērā Padomes Lēmumu (ES) 2019/853 (2019. gada 21. maijs), ar ko nosaka Eiropas Ekonomikas un sociālo lietu komitejas sastāvu (1),
         ņemot vērā Francijas Republikas un Slovākijas Republikas priekšlikumus,
         pēc apspriešanās ar Eiropas Komisiju,
         tā kā:
         
                     (1)
                  
                  
                     Eiropas Ekonomikas un sociālo lietu komitejas locekļu pilnvaru termiņš beidzās 2020. gada 20. septembrī.
                  
               
                     (2)
                  
                  
                     Padome 2020. gada 2. oktobrī pieņēma Lēmumu (ES) 2020/1392, ar kuru laikposmam no 2020. gada 21. septembra līdz 2025. gada 20. septembrim ieceļ Eiropas Ekonomikas un sociālo lietu komitejas locekļus un ar kuru atceļ un aizstāj Padomes Lēmumu, ar ko laikposmam no 2020. gada 21. septembra līdz 2025. gada 20. septembrim ieceļ Eiropas Ekonomikas un sociālo lietu komitejas locekļus, kas pieņemts 2020. gada 18. septembrī (2). Padome 2020. gada 22. oktobrī un 2020. gada 30. oktobrī pieņēma vēl divus lēmumus, ar ko laikposmam no 2020. gada 21. septembra līdz 2025. gada 20. septembrim ieceļ Eiropas Ekonomikas un sociālo lietu komitejas locekļus (3). Viena Francijas Republikai un viena Slovākijas Republikai paredzētā Eiropas Ekonomikas un sociālo lietu komitejas locekļa vieta ir palikušas tukšas, un tās ir jāaizpilda ar turpmāku lēmumu par iecelšanu amatā, to piemērojot ar atpakaļejošu spēku no 2020. gada 21. septembra.
                  
               
                     (3)
                  
                  
                     Ar 2020. gada 10. septembra vēstuli Slovākijas Republika ierosināja Juraj SIPKO kunga kandidatūru iecelšanai par Eiropas Ekonomikas un sociālo lietu komitejas locekli laikposmam no 2020. gada 21. septembra līdz 2025. gada 20. septembrim, lai papildinātu tās locekļu sarakstu.
                  
               
                     (4)
                  
                  
                     Ar 2020. gada 18. septembra vēstuli Francijas Republika ierosināja Bruno CHOIX kunga kandidatūru iecelšanai par Eiropas Ekonomikas un sociālo lietu komitejas locekli laikposmam no 2020. gada 21. septembra līdz 2025. gada 20. septembrim, lai papildinātu tās locekļu sarakstu,
                  
               IR PIEŅĒMUSI ŠO LĒMUMU.
         
            1. pants
            Ar šo turpmāk norādītās personas, kas uzskaitītas pēc piederības attiecīgai dalībvalstij, tiek ieceltas par Eiropas Ekonomikas un sociālo lietu komitejas locekļiem laikposmam no 2020. gada 21. septembra līdz 2025. gada 20. septembrim:
            FRANCIJA
            
               Bruno CHOIX kungs
            
               Union des Entreprises de Proximité (U2P)
            SLOVĀKIJA
            
               Juraj SIPKO kungs
            
               Director, Institute of Economic Research of the Slovak Academy of Science.
         
         
            2. pants
            Šis lēmums stājas spēkā tā pieņemšanas dienā.
            To piemēro no 2020. gada 21. septembra.
         
         
            Briselē, 2020. gada 13. novembrī
            
               
                  Padomes vārdā –
               
               
                  priekšsēdētājs
               
               M. ROTH
            
         
         
            (1)  OV L 139, 27.5.2019., 15. lpp.
         
         
            (2)  OV L 322, 5.10.2020., 1. lpp.
         
         
            (3)  Padomes Lēmums (ES) 2020/1555 (2020. gada 22. oktobris), ar kuru laikposmam no 2020. gada 21. septembra līdz 2025. gada 20. septembrim ieceļ Eiropas Ekonomikas un sociālo lietu komitejas locekli (OV L 355, 26.10.2020., 1. lpp.) un Padomes Lēmums (ES) 2020/1636 (2020. gada 30. oktobris), ar ko laikposmam no 2020. gada 21. septembra līdz 2025. gada 20. septembrim ieceļ Eiropas Ekonomikas un sociālo lietu komitejas locekli (OV L 369, 5.11.2020., 1. lpp.).